**Referat af bestyrelsesmøde i Nørreskovpark Grundejerforening**

**d. 18. marts 2025**

Mødet fandt sted hos Kirsten, MP71

Til stede: Christian Emil Petersen (CEP), Gitte Kristensen (GK), Connie Hangaard (CH), Kirsten Lund Larsen (KLL ref)
Afbud: Ole Hedegaard Jensen (OHJ), Christian Petersen (CP)

Desuden deltog Louise og Thomas fra Legepladsgruppen i en del af mødet

**Dagsorden:**1. Godkendelse af dagsorden
Mødet var et ekstra møde for at få emnerne til beretningen drøftet igennem.

2. Overblik over den viden, vi har indsamlet om legepladser, historik og ansvar

3. Input til beretningen vedr eksisterende legepladser

4. Flere kommentarer til beretningen

5. Møde med legepladsudvalget, orientering om det nye legeplads-forslag (kl. 17.00)

6. Input til beretningen vedr. etablering af nye legeplads

7. Praktiske opgaver vedr generalforsamlingen

8. Evt

**1) Dagsorden**Godkendt

**2) Historik:**

Af forskellige referater fremgår, at de eksisterende legepladser er etableret af grupper af medlemmer, som oprindelig har tilkendegivet, at de selv vil holde dem vedlige. Det ser dog ikke ud til, at der findes nogen skriftlige aftaler om det., og i dag er de generelt ikke i lovlig tilstand.

Kommunen vil ikke kræve legepladserne fjernet, hvis de er i lovlig stand, men de er offentligt tilgængelige og skal derfor tilses og vedligeholdes. Ansvaret ligger i grundejerforeningen, og vi kan løse det ad frivillig vej gennem et tilsynsudvalg, eller betale os fra det.

**3) Beslutning mht beretning**Det skal fremgå af beretningen, at bestyrelsen har til hensigt at sikre, at legepladserne enten er i lovlig stand eller fjernes. Bestyrelsen har foreløbig indhentet to tilbud for at danne sig et overblik over, hvad der er nødvendigt at gøre, og hvad det i givet fald vil koste. Der er ikke blevet taget beslutning om det, da bestyrelsen ønsker, at det skal behandles på en ekstraordinær generalforsamling og i øvrigt skal ses i sammenhæng med det forslag til en ny legeplads, som et legepladsudvalg udenfor bestyrelsen har lavet forundersøgelser til. Se punkt 5.

**4) Beretningen i øvrigt**Den fungerende formand Christian Emil gennemgik sin beretning, og bestyrelsen kommenterede på den. Gitte har efterfølgende udsendt budget 2025, som grundlæggende svarer til budget 2024.

**5) Møde med legepladsudvalget**
Louise og Thomas præsenterede de foreløbige tanker og skitser. Bestyrelsen tog positivt imod tankerne og takkede udvalget for det store engagement, de indtil nu har lagt i udarbejdelsen af et projekt og den indledende dialog med kommunen, som også er positivt stemt. Der er tale om et projekt, som der i givet fald skal søges fondsmidler til i samarbejde med det firma, der får opgaven.

**6) Fremlægning på generalforsamlingen**
Legepladsudvalget får lejlighed til at præsentere forslaget som den del af beretningen. Men det er ikke på dagsordenen og er som sådan ikke til beslutning. Det vil blive understreget, at der ikke bliver taget nogen beslutning, før der har været afholdt en ekstraordinær generalforsamling, som kan ventes inden sommerferien.

Bestyrelsen vil sikre, at materialet til den ekstraordinære generalforsamling grundigt belyser alle spørgsmål mht. sammenhæng/renoveringsbehov med de små legepladser, finansieringsplaner, skriftlig aftale med kommunen, afklaring af drift, ansvar, forsikringsspørgsmål mv.

**7) Praktiske opgaver** blev fordelt

**8) Eventuelt**Næste møde er stadig fastsat til tirsdag d. 8. april kl. 19.00 hos Kirsten, MP71. Det vil være det første møde i den nye bestyrelse, hvor den skal konstituere sig efter generalforsamlingen.